През 1943 и 1944 г. полкът участва в акции против партизанското съпротивително движение в района са с. Сусам, Воден, Езерово, Бодрово, Скобелево, Ябълково, Меричлери, Куза и др. На 12 септември 1944 г. в сражение с комунистите е убит командира на полка полковник Велико Маринов. В периода 14 септември – 5 октомври 1944 полкът се командва от полковник Генчо Бончев. Полкът без 5-о и 6-о артилерийско отделение взема участие във втората фаза на заключителния етап на войната в редовете на 2-ра армия под командването на подполковник Тоню Чакъров. Осигурява действията на армията при Нишката и Косовската операции, като дава 8 убити. На 12 декември второ и четвърто артилерийско отделение се завръщат в гарнизона си, а първо и трето остават на фронта. Последните се завръщат от фронта през юни 1945 г. От 1948 г. полка е преместен от Хасково в Пловдив, а през октомври 1950 г. му е даден пощенски номер 50110. От ноември 1954 е преименуван на 4-ти армейски артилерийски полк и е поставен на подчинение на втори отделен корпус в Пловдив.